Կայքերի շտեմարաններ

Անհրաժեշտ նյութը գտնելուն օգնում են նաև կայքերի շտեմարանները (անգլերեն կոչվում են web directory): Սրանք կայքեր են, որոնցում պարունակվում են այլ կայքերի հղումներ՝ կայքերի հակիրճ նկարագրությամբ: Հղումները դասավորվում են ըստ թեմաների: Ի տարբերություն որոնող համակարգերի, կայքերի շտեմարանները կազմում են ոչ թե ռոբոտ ծրագրերը, այլ՝ մարդիկ:

Շտեմարանների մի մասը փակ է: Դրանցում կայքեր գրանցել, շտեմարանը հարստացնել կարող են միայն պատասխանատու անձինք: Մյուսները բաց են, և ցանկացած ոք կարող է այդպիսի շտեմարանում ավելացնել իր կայքի հասցեն:

Ամենահայտնի կայքերի շտեմարանը [http://dmoz.org](http://dmoz.org/)-ն է, որը բազմալեզու է:

Հայկական կայքերի մեկ այլ շտեմարան է [http://directory.f5blog.com](http://directory.f5blog.com/)-ը: Հայկական կայքեր գտնելու հարցում ձեզ կօգնի նաև [http://circle.am](http://circle.am/) կայքը, որը թեև իր առաջնային նշանակությամբ կայքերի այցելությունների վիճակագրություն իրականացնող կայք է, բայց միաժամանակ կայքերի շտեմարանի տեսքով ներկայացնում է հազարի չափ գործուն հայկական կայքեր: